 3. Príloha č. 3.) Ročná monitorovacia správa o stave plnenia zámerov, priorít, cieľov a merateľných ukazovateľov programov programovej štruktúry  kapitoly MO SR za rok 2015 
 
Cieľom programového rozpočtovania v roku 2015 bolo zabezpečiť prioritne nevyhnutný rozvoj a modernizáciu OS SR, zákonné náležitosti súvisiace s personálom, prevádzkovými nákladmi a požiadavky na plnenie úloh rezortu obrany na minimálne akceptovateľnej úrovni vyplývajúcej  zo všeobecne právnych predpisov, medzinárodných zmlúv, záväzkov, dohôd a uznesení vlády SR.

Pozornosť bola venovaná na účelné a efektívne využívanie pridelených finančných prostriedkov štátneho rozpočtu pre kapitolu MO SR. 

Rezort ministerstva obrany v roku 2015 bol gestorom  medzirezortného programu 06E  Podpora obrany, kde sa podieľal svojim podprogramom 06E0I Výskum a vývoj na podporu obrany štátu. Taktiež bol účastníkom medzirezortných programov svojimi podprogramami 06H02 - Hospodárska mobilizácia MO SR, 05T0B - Oficiálna rozvojová pomoc, 0A90R - Digitalizácia obsahu pamäťových a fondových inštitúcií, archivácia, prístup a ochrana systému MO SR,   0AU06 - Účasť civilných expertov na aktivitách krízového manažmentu mimo územia SR, 0DB02 - Realizácia II. etapy implementácie  MZP SZO v SR - MO SR  a 0D40K - SK PRES 2016 - MO SR.

Pridelené rozpočtové prostriedky zo štátneho rozpočtu na rok 2015 boli alokované v celkovej sume 796 768 402,00 € (po úprave 886 334 409,66 €) do rozvoja (program 095 Rozvoj obrany a medzirezortné podprogramy 06E01 a 0A90R)  a  do prevádzky (program 096 Obrana a medzirezortné podprogramy 05T0B, 06H02, 0AU06, 0DB02 a 0D40K) v pomere 18,86% ku 81,14% (schválený rozpočet) a 25,35% ku 74,65% (čerpanie  k 31.12.2015). Podiel vyčerpaných finančných prostriedkov na rozvoj ku  celkovým výdavkom kapitoly MO SR oproti predchádzajúcim rokom postupne narastá (2014 – 17,14%, 2013 - 15,29%, 2012 - 9,57%,  2011 -  8,46%)  v súlade s odporúčaniami NATO (minimálne 20% z celkového rozpočtu kapitoly).   

K 31.12.2015 bolo vyčerpaných 886 209 203,06 € čo je 99,99% k upravenému rozpočtu. 

Prehľad o čerpaní finančných prostriedkov podľa programovej štruktúry:
	Číslo
	Program
	Schválený rozpočet                 v €
	Upravený rozpočet                v € 
	Čerpanie            k 31.12.2015                    v € 
	 %

čerpania   k upra-venému 

rozpočtu

	
	
	
	
	
	

	095
	Rozvoj obrany
	150 209 746,00
	224 842 062,06
	224 537 500,95
	99,86

	096
	Obrana 
	645 248 506,00
	653 013 972,60
	653 349 383,91
	100,05

	06E0I
	Výskum a vývoj na podporu obrany štátu
	100 000,00
	100 000,00
	61 243,45
	61,24

	05T0B
	Oficiálna rozvojová pomoc
	6 000,00
	6 000,00 
	6 000,00
	100,00

	06H02
	Hospodárska mobilizácia
	1 102 000,00
	8 088 000,00
	8 073 927,41
	99,83

	0A90R
	Digitalizácia obsahu pamäťových a fondových inštitúcií, archivácia, prístup a ochrana systému MO SR
	0,00
	31 576,00
	31 576,00
	100,00

	0AU06
	Účasť civilných expertov na aktivitách krízového manažmentu  mimo územia SR
	100 000,00
	100 000,00
	4 122,35
	4,12

	0DB02
	Realizácia II. etapy implementácie MZP SZO v SR – MO SR
	2 150,00
	2 150,00
	0,00
	0,00

	0D40K
	SK PRES 2016 – MO SR
	0,00
	150 649,00
	145 448,99
	96,55

	 
	Spolu:
	796 768 402,00
	886 334 409,66
	886 209 203,06
	99,99


Ročný monitor programov a ich častí bol vykonaný v súlade s Metodickým pokynom                  MF SR č.5238/2004-42   na usmernenie programového rozpočtovania v znení dodatku č.1 a č.2.    

V pôsobnosti rezortu ministerstva obrany bolo hodnotených 108 cieľov podprogramov, projektov a prvkov vyjadrených v priamych prepojeniach na merateľné ukazovatele, z ktorých  bolo  63 cieľov splnených,  27 cieľov čiastočne splnených a 18 cieľov nebolo splnených.  
Program: 096 - OBRANA
Koordinátor  programu:  generálna riaditeľka sekcie ekonomiky  

Schválené:  UV SR č. 757/2005 z 28.9.2005

Doba realizácie programu:  neohraničený

Celková výška pridelených FP     /    upravený rozpočet     /        vyčerpané FP

                     645 248 506,00 €    /     653 013 972,60 €      /        653 349 383,91 €

Zámer programu: 

Efektívny a hospodárny systém riadenia, velenia, zaručovania a podpory obrany Slovenskej republiky. 

Vyhodnotenie programu:

Výdavky v programe 096 Obrana tvorili v roku 2015 výdavky na zákonné náležitosti týkajúce sa personálu, výdavky na plnenie medzinárodných zmlúv a dohôd, zapojenie sa do operácií medzinárodného a domáceho krízového manažmentu, udržiavanie (dosiahnutie) minimálnej akceptovateľnej úrovne kritických spôsobilostí cieľov síl NATO a výdavky na zabezpečenie mierového života.

Zo 45 cieľov podprogramov/prvkov programu v roku 2015 bolo 26 cieľov splnených, 17 cieľov čiastočne splnených a 2 ciele neboli splnené. 
K 31.12.2015 bolo vyčerpaných 653 349 383,91 € čo je 100,05 % k upravenému rozpočtu.  

Podprogram 09601-  RIADENIE A PODPORA OBRANY 

Koordinátor podprogramu: vedúci služobného úradu Ministerstva obrany SR  

Schválené UV SR č. 757/2005 z 28.9.2005

Doba realizácie podprogramu:  neohraničený

Celková výška pridelených FP  /  (upravený rozpočet)   /    vyčerpané FP

                 268 034 975,00 €     /    283 684 920,11  €    /   284 017 683,09 €

Zámer podprogramu: 

Efektívny, hospodárny a účinný systém riadenia a podpory obrany Slovenskej republiky.

Vyhodnotenie podprogramu:

V hodnotenom období v oblasti  riadenia  a  výkonu  špecializovanej  štátnej  správy  bolo  zabezpečené plnenie  úloh v súlade so všeobecne  záväznými  právnymi  predpismi  a internými normatívnymi aktmi. V oblasti krízového manažmentu boli realizované cvičenia krízového manažmentu „NATO CMX-2015“, celoareálové cvičenia  v jadrovom  zariadení Mochovce a Jaslovské Bohunice a „INEX 5“. Príprava personálu bola zabezpečovaná formou štúdia v rôznych študijných programoch v Akadémii ozbrojených síl generála Milana Rastislava Štefánika Liptovský Mikuláš (AOS). Personál bol odborne vzdelávaný tiež prostredníctvom kurzov, školení a výcvikov, ktoré zabezpečovali hlavne AOS Liptovský Mikuláš, Osobný úrad a Centrum výcviku Lešť. V oblasti policajno-bezpečnostnej situácie v rezorte obrany bol v hodnotenom období kladený dôraz na preventívne opatrenia. V oblasti správy nehnuteľného majetku bola pozornosť venovaná včasnému odstraňovaniu vzniknutých havárií. Výcviku vo výcvikovom priestore Vojenského obvodu Lešť sa  zúčastnilo celkom 17 015 príslušníkov vrátane príslušníkov z iných rezortov a zo zahraničia. Športovci na vrcholových športových podujatiach získali 33 medailí.

K 31.12.2015 bolo vyčerpaných 284 017 683,09 € čo predstavuje 100,12% k upravenému rozpočtu.  

Záver podprogramu:

Zo 16 cieľov podprogramu/prvkov v roku 2015 bolo 14 cieľov splnených a 2 ciele neboli splnené. 
Vybraný cieľ podprogramu 09601:

Cieľ podprogramu 09601 

Strednodobý výsledkový cieľ.

Časovo neohraničený cieľ

Zodpovedná zložka za zber údajov: SUMO 

Cieľ:

Zabezpečiť  efektivitu  systému  riadenia  obrany  s  využitím  dostupných  zdrojov   a  zvyšovať  jeho interoperabilitu  s NATO a EÚ.                                                    

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Zabezpečenie efektivity systému riadenia 
	Výsledok
	log.
	Plánovaná
	áno
	áno
	áno

	
	
	
	Skutočná
	áno
	áno
	áno


Vecné hodnotenie: 

V roku 2015  boli realizované viaceré cvičenia krízového manažmentu na medzinárodnej a národnej úrovni. Cvičenie krízového manažmentu „NATO CMX-2015“ sa uskutočnilo v marci 2015 a bolo zamerané na implementáciu postupov, konceptov systému, štruktúr a procedúr plánovacieho procesu medzinárodného krízového manažmentu. Taktiež v priebehu roka 2015 prebehli plánovacie konferencie k cvičeniu NATO-CMX 2016. V júni 2015 sa MO SR podieľalo na súčinnostnom celoareálovom cvičení v jadrovom zariadení Mochovce so zapojením zložiek štátnej správy a Integrovaného záchranného systému SR. Obdobné cvičenie bolo vykonané v októbri 2015 v jadrovom zariadení Jaslovské Bohunice. V decembri  2015 sa MO SR zúčastnilo celoareálového cvičenia v jadrovom zariadení Mochovce a Jaslovské Bohunice  „INEX 5“, ktorého  základná  koncepcia  bola zameraná na vyrozumenie a komunikačné aspekty. 
Záver: Cieľ bol splnený. 
Podprogram 09602 – VELENIE A ZARUČOVANIE OBRANY 
Koordinátor podprogramu:  náčelník Generálneho štábu  Ozbrojených síl  SR

Schválené: UV SR č.  757/2005 z 28.9.2005

Doba realizácie podprogramu:  neohraničený

Celková výška pridelených FP  /   upravený rozpočet  /    vyčerpané FP

                 377 213 531,00 €     /    369 329 052,49 €   /   369 331 700,82 €

Zámer podprogramu:

Ozbrojené sily s minimálne akceptovanou úrovňou spôsobilostí.

Vyhodnotenie podprogramu:

V hodnotenom období s dôrazom na stabilné personálne prostredie bolo zabezpečované plnenie prioritných úloh OS SR ako sú NATINAMDS a LPZS, udržanie pripravenosti a spôsobilosti jednotiek OS SR vyčleňovaných na plnenie úloh krízového manažmentu SR, udržanie respektíve dosiahnutie minimálne akceptovateľnej úrovne spôsobilostí vyčlenených a pripravovaných príspevkov OS SR do NATO síl okamžitej reakcie NRF a prebiehajúcich operácií MKM, udržanie minimálnej akceptovateľnej úrovne kritických spôsobilostí Cieľov síl a zabezpečenie nevyhnutných podmienok pre mierovú prevádzku útvarov a zariadení OS SR. 

Počas celého hodnoteného obdobia prebiehala príprava a cvičenia príslušníkov Ozbrojených síl SR  s ostatnými bezpečnostnými zložkami. Cvičenia preverili reakčný čas zmiešaných vojensko-policajných hliadok na zaujatie stanovených kontrolných bodov. Súčasťou cvičení boli aj masívne presuny vojenskej techniky. 

K 31.12.2015 bolo vyčerpaných 369 331 700,82 € čo predstavuje 100,00 % k upravenému rozpočtu.  

Záver podprogramu:

Z 29 cieľov  podprogramu/prvkov  v roku 2015  bolo 12 cieľov splnených a 15  cieľov čiastočne splnených. 

Vybraný cieľ podprogramu 09602:

Cieľ 1 podprogramu 09602 

Strednodobý výsledkový cieľ.

Časovo neohraničený cieľ

Zodpovedná zložka za zber údajov: GŠ OS SR 

Cieľ 1:

Udržať minimálne 50 % nasaditeľnosť a 10 % udržateľnosť jednotiek pozemných síl v operáciách pod vedením NATO a v ostatných operáciách.
Merateľný ukazovateľ: 

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Percento nasaditeľných síl
	Výsledok
	%
	Plánovaná
	46
	50
	50

	
	
	
	Skutočná
	53,03
	47,47
	48,21

	Percento udržateľných síl
	Výsledok
	%
	Plánovaná
	9
	10
	10

	
	
	
	Skutočná
	8,53
	7,72
	7,53


Vecné hodnotenie: 

Percentuálna úroveň nasaditeľnosti a udržateľnosti jednotiek pozemných síl postupne narastá a približuje sa k plánovanej hodnote vzhľadom na zvýšenie počtov personálu v príspevkoch OS SR do medzinárodných záväzkov. Plnenie úloh nepriaznivo ovplyvňuje chýbajúci personál zabezpečujúci špecifické spôsobilosti (lekári-špecialisti, personál VzS, atď), nedoplnenosť kľúčového personálu na vybrané funkcie a meškajúce akvizície rozhodujúcich druhov techniky.

Záver: Cieľ 1 bol čiastočne splnený.
Program: 095 - ROZVOJ  OBRANY 

Koordinátor  programu:  generálna riaditeľka sekcie ekonomiky

Schválené UV SR č. 757 /2005 z 28.9.2005

Celková doba realizácie programu:  neohraničený

Celková výška pridelených FP      /  upravený rozpočet    /    vyčerpané FP

              150 209 746,00 €            /    224 842 062,06 €    /     224 537 500,95 €
Zámer programu:   

Moderné, interoperabilné, primerane vyzbrojené a vybavené Ozbrojené sily SR.
Vyhodnotenie programu:  

Podiel programu 095 Rozvoj obrany  na  celkovom rozpočte kapitoly MO SR v rámci čerpania  rozpočtu stúpol na 25,34%  (spolu s medzirezortnými podprogramami predstavoval 25,35%). Vysoký percentuálny podiel výdavkov na rozvojové podprogramy kapitoly bol opodstatnený, nakoľko je potrebné znížiť deficit v oblasti technického a materiálneho zabezpečenia OS SR a vyriešiť problém doplňovania techniky  u deklarovaných jednotiek z iných súčastí OS SR. 

K 31.12.2015 bolo na program 095 Rozvoj obrany vyčerpaných  224 537 500,95 €, čo predstavuje 99,86% k upravenému rozpočtu. 

Záver podprogramu:

Z 54 cieľov podprogramov/projektov v roku 2015 bolo 31 cieľov splnených, 10 cieľov bolo čiastočne splnených  a   13 cieľov nebolo splnených.

Vybraný cieľ:  

Cieľ programu 095
Strednodobý  výsledkový cieľ

Časová ohraničenosť cieľa:  neohraničený 

Zodpovedná zložka za zber údajov SEEK   

Cieľ: 

Zabezpečiť modernizáciu a obnovu výzbroje a výbavy Ozbrojených síl SR v plánovanom rozsahu.
	Názov ukazovateľa
	Typ
	MJ
	Hodnota
	         R-2
	         R-1
	         R

	
	
	
	
	2013
	2014
	2015

	Percento podielu výdavkov na rozvoj obrany  na celkovom rozpočte kapitoly MO SR
	Výsledok
	%
	Plánovaná
	-
	-
	18,85

	
	
	
	Skutočná
	-
	-
	25,34


Vecné hodnotenie: 

Podiel programu 095 Rozvoj obrany  na  celkovom rozpočte kapitoly MO SR v rámci čerpania  rozpočtu stúpol na 25,34% (rozvoj bez medzirezortných podprogramov). Vysoký percentuálny podiel výdavkov na rozvojové podprogramy kapitoly bol opodstatnený, nakoľko deficit v oblasti technického a materiálneho zabezpečenia OS SR sa prehlbuje a u deklarovaných jednotiek sa dlhodobo rieši doplňovaním techniky z iných súčastí OS SR. 
Záver: Cieľ  bol splnený.
Podprogram:   09504 -  ROZVOJ  INFRAŠTRUKTÚRY  SÍL

Koordinátor podprogramu: generálny riaditeľ sekcie majetku a infraštruktúry   – národný riaditeľ pre infraštruktúru

Schválené UV SR č. 757/2005 z 28.9.2005 

Celková doba realizácie podprogramu:  neohraničený

Celková výška pridelených FP  /   upravený rozpočet   /   vyčerpané FP

              9 346 140,00 €            /     18 344 972,48 €     /    18 323 454,18 €
Zámer podprogramu:  

Moderná a hospodárna infraštruktúra zabezpečujúca potreby obrany SR.   

Vyhodnotenie podprogramu:  

V podprograme bola v hodnotenom období zabezpečovaná oblasť investičnej výstavby a majetkovoprávne usporiadanie nehnuteľného majetku. Za hodnotené obdobie bolo v rámci podprogramu ukončených 25 investičných akcií, realizačne začatých 9 akcií a projektovo pripravených 11 akcií. 

K 31.12.2015 bolo na podprogram vyčerpaných 18 323 454,18 €, čo predstavuje plnenie na 99,88 % k upravenému rozpočtu. 

Záver podprogramu:
Zo 14 cieľov podprogramu/projektov v roku 2015 bolo 8 cieľov splnených, 5 cieľov bolo čiastočne splnených a 1 cieľ nebol splnený.  

Vybraný cieľ:

Cieľ 1 podprogramu  09504  

Strednodobý  výsledkový cieľ

Časová ohraničenosť cieľa: neohraničený 

Zodpovedná zložka za zber údajov Sekcia majetku a infraštruktúry MO SR   

Cieľ 1:
Zabezpečiť modernizáciu a obnovu infraštruktúry rezortu obrany prípravou a realizáciou projektov v plánovanom rozsahu.
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Podiel výdavkov na modernizáciu a obnovu infraštruktúry  na celkovom rozpočte kapitoly MO SR
	Výsledok
	%
	Plánovaná
	-
	-
	1,17

	
	
	
	Skutočná
	-
	-
	2,07


Vyhodnotenie cieľa: 

V hodnotenom období finančné prostriedky alokované na modernizáciu a obnovu infraštruktúry boli z dôvodu zabezpečenia aktuálnych požiadaviek  navýšené o 8 998 832,48 €. Medzi dôležité investície v roku 2015 patrili investície na zabezpečenie plnenia prioritných úloh,  ktorými sú zvýšenie kvality života personálu a modernizácia leteckej základne Sliač. Zároveň boli plnené ďalšie aktuálne požiadavky  ako sú napr. modernizácia VVP Lešť,  modernizácia tepelného hospodárstva, modernizácia zásobovacej základne PHM a zabezpečenie objektovej bezpečnosti.      

Záver: Cieľ bol splnený.
Podprogram:   09505 -  ROZVOJ  VÝZBROJE, TECHNIKY A  MATERIÁLU 

Koordinátor podprogramu: generálny riaditeľ sekcie modernizácie a podpory   – národný riaditeľ pre vyzbrojovanie

Schválené UV SR č. 757/2005 z 28.9.2005 

Celková doba realizácie podprogramu:  neohraničený

Celková výška pridelených FP  /    upravený rozpočet    /   vyčerpané FP

              88 056 019,00 €          /       87 876 090,82 €     /    87 782 275,03 €
Zámer podprogramu: 

Moderná, interoperabilná výzbroj, technika a materiál s dôrazom na podporu deklarovaných jednotiek, operácií a vybraných  kapacít obranného priemyslu. 

Vyhodnotenie podprogramu: 

V hodnotenom období bolo v rámci podprogramu riešené hlavne zabezpečenie kolesovej techniky, ručných zbraní a zálohových platieb na leteckú techniku.   

K 31.12.2015 bolo na podprogram vyčerpaných 87 782 275,03 €, čo predstavuje plnenie na 99,89 % k upravenému rozpočtu. 
Záver podprogramu:

Z 19 cieľov podprogramu/projektov v roku 2015 bolo 10 cieľov splnených, 2 ciele boli čiastočne splnené  a 7 cieľov nebolo splnených.  

Vybraný cieľ:

Cieľ 1 podprogramu  09505 

Strednodobý  výsledkový cieľ

Časová ohraničenosť cieľa: neohraničený 

Zodpovedná zložka za zber údajov: Sekcia modernizácie a podpory MO SR    

Cieľ 1: 

Zabezpečiť modernizáciu a obnovu výzbroje, techniky a materiálu pre OS SR   prípravou a realizáciou projektov v plánovanom rozsahu.

Merateľný ukazovateľ:
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Podiel výdavkov na rozvoj a modernizáciu VTM na celkovom rozpočte kapitoly MO SR
	Výsledok
	%
	Plánovaná
	-
	-
	11,05

	
	
	
	Skutočná
	-
	-
	11,02


Vecné hodnotenie:  

Finančné prostriedky vyčlenené v roku 2015 na modernizáciu a obnovu výzbroje, techniky a materiálu pre OS SR  boli v rámci podprogramu 09505 v plnom rozsahu využité, čím bol merateľný ukazovateľ stanovený na rok 2015 splnený.  Medzi dôležité investície v hodnotenom období patrili zmluvné splátky na dodanie viacúčelových vrtuľníkov,  nákup  nákladných terénnych ťažkých automobilov,  nákladných terénnych stredných automobilov, terénnych automobilov špeciálnych a nákup zbraňových systémov a ručných zbraní.  Cestou NSPA boli dodané   malé terénne automobily.  

Záver: Cieľ 1 bol splnený.
                                                Podprogram:   09506 -  ROZVOJ  KOMUNIKAČNÝCH  A INFORMAČNÝCH SYSTÉMOV 

Koordinátor podprogramu: generálny riaditeľ sekcie modernizácie a podpory  – národný riaditeľ pre vyzbrojovanie

Schválené UV SR č. 757/2005 z 28.9.2005

Celková doba realizácie podprogramu:  neohraničený

Celková výška pridelených FP  /    upravený rozpočet   /   vyčerpané FP

              24 074 728,00 €          /        89 772 001,76 €    /     89 750 643,16 €

Zámer podprogramu: 

Moderné, interoperabilné komunikačné a informačné systémy velenia a riadenia. 
Vyhodnotenie podprogramu: 

V hodnotenom období medzi najdôležitejšie oblasti zabezpečenia patrilo plnenie prioritných úloh podprogramu, ktorými boli zabezpečovanie systémov stacionárneho komunikačného prostredia, licencií a účelovo orientovaných systémov. Zároveň boli plnené ďalšie aktuálne požiadavky ako sú napríklad zabezpečenie OUS pre KIS, dodanie špeciálnej rádiovej techniky a iné.   
K 31.12.2015 bolo  na podprogram 09506 vyčerpaných  89 750 643,16 €, čo je 99,98% k upravenému rozpočtu. 

Záver podprogramu:

Z 19 cieľov podprogramu/projektov v roku 2015 bolo 12 cieľov splnených, 2 ciele boli čiastočne splnené a 5 cieľov nebolo splnených. 

Vybraný cieľ:

Cieľ 1 podprogramu  09506 

Strednodobý  výsledkový cieľ

Časová ohraničenosť cieľa: neohraničený 

Zodpovedná zložka za zber údajov:  Sekcia modernizácie a podpory MO SR    

Cieľ 1: 

Zabezpečiť modernizáciu/obnovu komunikačných a informačných systémov rezortu obrany prípravou /realizáciou projektov v plánovanom rozsahu. 

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Percento podielu výdavkov na modernizáciu KIS na celkovom rozpočte kapitoly MO SR 
	Výsledok
	%
	Plánovaná
	-
	-
	3,02

	
	
	
	Skutočná
	-
	-
	10,13


Vecné hodnotenie: 

V hodnotenom období finančné prostriedky alokované na modernizáciu a obnovu komunikačných a informačných systémov boli z dôvodu zabezpečenia aktuálnych požiadaviek  navýšené o 65 697 273,76 €. V roku 2015 bolo realizované plnenie prioritných úloh podprogramu, ktorými boli zabezpečovanie systémov stacionárneho komunikačného prostredia, dodanie platforiem MOKYS doplnených rádiovou technológiou, nákup licencií SAP a účelovo orientovaných systémov. Zároveň boli plnené ďalšie aktuálne požiadavky. Medzi najdôležitejšie patria zabezpečenie OUS pre KIS, dodanie špeciálnej rádiovej techniky, licencie a mobilného  servisného pracoviska a dodanie elektronických prieskumných prostriedkov.  

Záver: Cieľ 1 bol splnený.
Podprogram  09507 – ROZVOJ  CENTRÁLNEJ  LOGISTIKY
Koordinátor  podprogramu: riaditeľ úradu centrálnej logistiky 

Schválené MF SR č. MF/007199/2014-441 (podprogram vznikol preskupenim aktivít  podprogramov v rámci príslušného programu)

Celková doba realizácie podprogramu:  neohraničený

Celková výška pridelených FP  /    upravený rozpočet   /        vyčerpané FP

              28 732 859,00 €          /      28 848 997,00 €     /     28 681 128,58 €

Zámer podprogramu: 

Odborné, efektívne a hospodárne riadenie logistiky v rezorte MO SR. 
Vyhodnotenie podprogramu:
Odborné, efektívne a hospodárne riadenie logistiky v rezorte MO SR bolo zabezpečené vydávaním odborných usmernení a pokynov a dôsledným vykonávaním predbežnej finančnej kontroly. V podprograme boli zabezpečované  generálne opravy leteckej techniky, nákup automobilov, motocyklov,  tlačiarní pre potreby MO SR, špeciálny materiál a munícia. 

K 31.12.2015 bolo  na podprogram 09507 vyčerpaných  28 681 128,58 €,  čo predstavuje  99,42% plnenie k upravenému rozpočtu. 

Záver podprogramu:

Zo  2 cieľov podprogramu  v roku 2015 bol 1 cieľ splnený a 1 cieľ čiastočne splnený. 

Vybraný cieľ:

Cieľ 1 podprogramu  09507 

Strednodobý  výsledkový cieľ

Časová ohraničenosť cieľa: neohraničený 

Zodpovedná zložka za zber údajov Úrad centrálnej logistiky MO SR    

Cieľ 1: 

Zabezpečiť rozvoj centrálnej logistiky v rezorte MO SR prípravou a realizáciou projektov v plánovanom rozsahu. 

Merateľný ukazovateľ:
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Percento podielu výdavkov rozvoja centrál. logistiky na celkovom rozpočte kapitoly MO SR
	Výsledok
	%
	Plánovaná
	-
	-
	3,61

	
	
	
	Skutočná
	-
	-
	3,60


Vecné hodnotenie: 

Celkové percento podielu výdavkov rozvoja centrálnej logistiky na celkovom rozpočte kapitoly MO SR  k 31.12.2015 dosiahlo  3,60 %. Najväčšie výdavky boli realizované na plnenie dostupnosti lietadiel v zmysle Abonentnej  zmluvy a generálne opravy leteckej techniky.

Záver: Cieľ bol splnený.
Medzirezortný program:  06E - Podpora  obrany

Gestor programu: MO SR 

Koordinátor programu: minister obrany SR 

Schválené: UV SR č.  757/2005 z 28.9.2005.

Doba realizácie podprogramu: neohraničený. Začiatok realizácie rok 2006.

Finančné prostriedky všetkých účastníkov spolu: 

Celková výška  pridelených FP*   /  upravený rozpočet*    /    vyčerpané FP*

                       3 366 909,00 €       /       3 341 704,00 €       /    3 317 836,47 €

* Finančné prostriedky zahrnuté v rozpočtoch účastníkov programu - zúčastnených kapitol

Zámer medzirezortného programu: Funkčný systém s účinnou civilnou podporou pre všestranné zabezpečenie činnosti Ozbrojených síl Slovenskej republiky a spojencov na území Slovenskej republiky.

Priority programu

1. Udržanie požadovaného stupňa pripravenosti objektov a priestorov na príjem, podporu a nasadenie síl NATO/EÚ s dôrazom na letiská, komunikácie a skladovacie priestory v rámci podpory hostiteľskej krajiny (HNS).

2. Postupné zdokonaľovanie a udržiavanie technologickej úrovne komunikačných a informačných systémov a ich bezpečnosti v oblasti podpory obrany štátu. 

3. Zabezpečovanie cieľov inštitucionálnej podpory projektov výskumu a vývoja s dôrazom na plnenie prioritných úloh Ozbrojených síl Slovenskej republiky v operáciách NATO/EÚ   a účasti v projektoch Science and Technology Organisation NATO (STO NATO) a European Defence Agency (EDA).

4. Udržiavanie dostupnej úrovne obrannej infraštruktúry štátu, nevyhnutných služieb                              a činností na zabezpečenie podpory obrany štátu.

Programová štruktúra medzirezortného programu

	  Číslo
	Podprogramy
	Účastník programu
	 Koordinátor podprogramu

	06E01
	Dopravná a telekomunikačná podpora
	Ministerstvo                              dopravy, výstavby a regionálneho rozvoja SR
	Minister dopravy, výstavby a regionálneho rozvoja SR

	06E03
	Zdravotnícka podpora
	Ministerstvo                           zdravotníctva SR
	Minister                                    zdravotníctva SR

	06E06
	Štátne hmotné rezervy pre obranu
	Správa štátnych hmotných rezerv SR
	Predseda správy štátnych hmotných rezerv SR 

	06E0I
	Výskum a vývoj na podporu obrany štátu
	Ministerstvo obrany SR
	Minister obrany SR

	06E0J
	Miesta riadenia obranu štátu
	Ministerstvo vnútra SR
	Podpredseda vlády a minister vnútra SR


Limity účelovo vyčlenených finančných zdrojov

	Účastník programu
	Schválený rozpočet 

2015 

(€)
	Upravený rozpočet k 

31.12.2015

 (€)
	Čerpanie k 31.12.2015 

(€)

	Ministerstvo dopravy výstavby a regionálneho rozvoja SR
	849 256,00 
	849 256,00
	839 230,47

	
	
	
	

	Ministerstvo zdravotníctva SR  
	220 653,00
	220 653,00
	220 653,00 

	
	
	
	

	Správa štátnych hmotných rezerv SR 
	2 197 000,00
	2 197 000,00
	2 196 710,00

	
	
	
	

	Ministerstvo obrany SR
	100 000,00
	100 000,00
	61 243,45

	
	
	
	

	Ministerstvo vnútra SR
	0,00
	0,00
	0,00

	
	
	
	

	S P O L U
	3 366 909,00
	3 366 909,00
	3 317 836,92

	
	
	
	


Vecné hodnotenie: 

Zámer medzirezortného programu bol plnený v podprogramoch medzirezortného programu Podpora obrany štátu v rámci udržania a v postupnom zdokonaľovaní funkčnosti systému obrannej infraštruktúry, úloh podpory a všestranného zabezpečenia činnosti Ozbrojených síl SR a ozbrojených síl členských krajín NATO/EÚ na území SR v rámci podpory hostiteľskej krajiny. 

K 31.12.2015 bolo vyčerpaných  3 317 836,92 € čo predstavuje 99,28 % k sumáru upravených rozpočtov všetkých účastníkov programu.  

Záver programu:

3 podprogramy (MDVRR SR,MZ SR, SŠHR SR) boli splnené, 1 podprogram bol čiastočne splnený (MO SR)  a jeden podprogram (MV SR) nebol splnený.
Medzirezortný podprogram:  

06E0I  Výskum a vývoj na podporu obrany štátu

Program: 06E Podpora obrany štátu

Gestor programu 06E: MO SR

Účastník programu 06E:  MO SR za podprogram O6EOI

Koordinátor podprogramu 06E0I: generálny riaditeľ sekcie modernizácie a podpory obrany

         – národný riaditeľ pre vyzbrojovanie

Schválené: UV SR č.766/2007 

Doba realizácie podprogramu:  časovo neohraničený  

Výška pridelených FP  /   upravený rozpočet    /    vyčerpané FP

         100 000,00 €       /       100 000,00 €         /      61 243,45 €

Zámer podprogramu: 
Výskumno-vývojová základňa zabezpečujúca rozvoj obranných spôsobilostí OS SR pri využívaní rezortných kapacít, kapacít obranného priemyslu SR a medzinárodnej spolupráce v rámci Európskej obrannej agentúry (EDA) a NATO. 
Cieľ 1: 

Do roku 2016 zvýšiť a následne udržiavať rozsah projektov podporujúcich EDA a STO NATO na 10 ročne.

Merateľný ukazovateľ:
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Zapojenie sa do  projektov podporujúcich  EDA a STO NATO
	Výstup
	Počet
	Plánovaná
	7
	7
	7

	
	
	
	Skutočná
	0
	1
	1


Vecné hodnotenie: 

V roku 2015 bola zabezpečená podpora jedného medzinárodného projektu v gescii STO NATO  „Využitie simulačných metód pri diagnostike a modernizácii vojenskej techniky zavedenej                     v OS SR“, ktorý riešila AOS spoločne s Technickou univerzitou Košice. 
Verejná výzva na predkladanie žiadostí o poskytnutí dotácie na účely podľa § 2 odsek e) až k) zákona č. 435/2010 Z. z. o poskytovaní dotácií v pôsobnosti MO SR a zapojenie sa do projektov EÚ/EDA nebola vyhlásená. 

Záver: Cieľ 1 nebol splnený.

Cieľ 2: 

Do roku 2016 zvýšiť a následne udržiavať rozsah aktivít na úseku vedeckej podpory a služieb na 20 ročne.

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Udržiavanie aktivít vedecko-technickej podpory a služieb
	Výstup
	Počet
	Plánovaná
	8
	8
	8

	
	
	
	Skutočná
	0
	8
	8


Vecné hodnotenie: 

V rámci kontraktu  medzi MO SR a Akadémiou ozbrojených síl gen. M.R. Štefánika Liptovský Mikuláš na úlohy výskumu a vývoja v prospech MO SR pre rok 2015 bolo riešených 5 dlhodobých projektov, 3 štúdie a súčasne bolo zabezpečené spracovanie odborných posudkov na záverečné správy k projektom ukončených v roku 2014 k vykonaniu oponentských konaní. 

Záver: Cieľ 2 bol splnený.
K 31.12.2015 bolo vyčerpaných  61 243,45 €  čo predstavuje 61,24 % k upravenému rozpočtu.  
Záver podprogramu:

Z 2 cieľov podprogramu v roku 2015 bol 1 cieľ splnený a 1 cieľ nesplnený. 

Medzirezortný podprogram: 

05TOB   OFICIÁLNA  ROZVOJOVÁ  POMOC  – MO SR

Program: 05T oficiálna rozvojová pomoc
Gestor programu: MZVaEZ SR

Účastník programu: MO SR za podprogram 05T0B

Koordinátor podprogramu 05T0B: R Ústredia ekumenickej a pastoračnej služby     
Schválené: NR SR Zákon č. 617/2007 Z.z. a o doplnení zákona č. 575/2001 Z.z., národný plán oficiálnej rozvojovej pomoci 

Doba realizácie podprogramu:  časovo neohraničený podprogram

Výška pridelených FP  /   (upravený rozpočet)   /     vyčerpané FP

              6 000,00 €     /          6 000,00 €            /      6 000,00 €

Zámer: 

Plnenie  miléniových rozvojových cieľov – zmierňovanie chudoby, rozdielov v životnej úrovni, zvyšovanie zdravotníckej starostlivosti a vzdelanostnej úrovne v krajinách MKM.

Cieľ:

Poskytnúť ODA v krajinách pôsobenia OS SR v operáciách a misiách MKM formou realizácie rozvojových projektov alebo humanitárnej pomoci.  

Merateľný ukazovateľ:
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Realizácia rozvojových projektov alebo humanitárnej pomoci
	Výsledok
	Počet
	Plánovaná
	-
	áno
	áno

	
	
	
	Skutočná
	-
	áno
	áno


Vecné hodnotenie: 

UKRAJINA 2015 - humanitárna pomoc 

V hodnotenom období bola poskytnutá materiálna pomoc – 600 ks lekárničiek z prostriedkov Ústredia ekumenickej pastoračnej služby v OS SR a OZ SR, ktoré boli zakúpené pre tento účel v roku 2014. Presun materiálnej pomoci na územie Ukrajiny a odovzdanie obdarovanému prebehlo v máji 2015. 

SRBSKO II etapa 2015  – humanitárna pomoc 

V rámci bilaterálnych vzťahov a solidarity v otázke imigrantov vyčlenilo MO SR prostredníctvom Ústredia ekumenickej pastoračnej služby v OS SR a OZ SR v mesiaci  jún 2015  zásoby, ktoré boli odovzdané Červenému krížu Srbskej republiky dňa 6.10.2015.  
SRBSKO III etapa 2015  – humanitárna pomoc 
V mesiaci november bola poskytnutá materiálna pomoc určená pre cieľovú skupinu – utečenci v rámci migračnej krízy  (1000 ks denných individuálnych hygienických balíčkov). Uvedená materiálna pomoc bola dňa 25.11.2015 presunutá zo SR na územie Srbska na náklady MV SR. 

K 31.12.2015 bolo vyčerpaných 6 000 € čo predstavuje 100,00 % k upravenému rozpočtu.  

Záver: Cieľ podprogramu bol splnený.
Medzirezortný podprogram

O6H02   HOSPODÁRSKA MOBILIZÁCIA MO SR
Program: 06H Hospodárska mobilizácia

Gestor programu: MH SR

Účastník programu: MO SR za podprogram O6H02

Koordinátor podprogramu 06H02: generálny riaditeľ sekcie obrannej politiky     
Schválené: UV SR č. 802/2007  z 19.9.2007
Doba realizácie podprogramu:  časovo neohraničený podprogram

Výška pridelených FP   /    upravený rozpočet     /     vyčerpané FP

         1 102 000,00 €     /      8 088 000,00 €         /      8 073 927,41 €

Zámer: 

Plnenie úloh hospodárskej mobilizácie (HM) v pôsobnosti MO SR a uchovanie výrobných schopností výrobkov pre potreby obrany. 

Cieľ: 

Plniť úlohy hospodárskej mobilizácie v 6 subjektoch hospodárskej mobilizácie v pôsobnosti MO SR a zabezpečiť uchovanie výrobných schopností výrobkov pre potreby obrany v 2 podnikoch priemyslu Slovenskej republiky v pôsobnosti Ministerstva hospodárstva SR. 

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Počet subjektov rezortu obrany a subjektov s uchovanými výrobnými schopnosťami pre potreby obrany
	Výsledok
	Počet
	Plánovaná
	15
	12
	8

	
	
	
	Skutočná
	13 
	8
	8


Poznámka: 5 subjektom HM MO SR a 2 subjektom v pôsobnosti MH SR sú uhrádzané výdavky kapitolou MO SR, 1 subjekt VTSU Záhorie je rozpočtová organizácia v rezorte MO SR preto sa s ňou neuzatvára zmluva o financovaní výdavkov HM  z prostriedkov štátneho rozpočtu.

Vecné hodnotenie: 

Cieľ podprogramu k 31.12.2015 bol splnený u 6 subjektov HM v pôsobnosti MO SR a 2 subjektov HM v pôsobnosti MH SR. 

Pri plnení opatrení HM v subjektoch HM v pôsobnosti MO SR bol dôraz položený na krízové plánovanie, zabezpečenie výroby a služieb pre potreby Ozbrojených síl SR v období krízovej situácie. 

K 31.12.2015 bolo vyčerpaných 8 073 927,41 €, čo predstavuje 99,83 % k upravenému rozpočtu.  

Záver: Cieľ  podprogramu bol splnený.
Medzirezortný podprogram: 

0A90R – DIGITALIZÁCIA  obsahu  pamäťových  a fondových inštitúcií,  archivovácia,  prístuP  a ochrana  systému  MO SR
Program:  0A9 Informatizácia spoločnosti

Gestor programu 0A9: Úrad vlády SR 

Účastník programu 0A9: MO SR za podprogram 0A90R

Koordinátor podprogramu 0A90R:  riaditeľ Vojenského historického ústavu     
Schválené:  zmluva o poskytovaní nenávratného finančného príspevku č. MK-06/2013-SORK medzi MK SR a MO SR

Doba realizácie podprogramu:  časovo ohraničený podprogram. začiatok – 2013, koniec-2016

Výška pridelených FP   /   (upravený rozpočet)      /     vyčerpané FP

                     0,00 €*     /           31 576,00 €*          /        31 576,00 €*

* Finančné prostriedky sú čerpané z Európskeho fondu regionálneho rozvoja a zo spolufinancovania zo štátneho rozpočtu

Zámer:

Digitalizácia kultúrneho dedičstva VHÚ

Cieľ:

Digitalizovať, uchovávať a sprístupňovať archívne fondy VHÚ ako kultúrne dedičstvo SR. 

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Počet zdigitalizovaných objektov (obrazy, textové dokumenty, zvukové záznamy, audiovizuálne záznamy, 3D objekty)
	Výstup
	Počet
	Plánovaná
	0
	6 000
	500

	
	
	
	Skutočná
	0
	467
	6 500


Vecné hodnotenie: 

V hodnotenom období v rámci podprogramu bol zabezpečený nákup  software a dodanie Aplikačného programového vybavenia Digitalizačného centra archívnych dokumentov. Refundácia mzdových prostriedkov ukončeného projektu prebehla v roku 2015 iba čiastočne. Zvyšná časť finančných prostriedkov bude refundovaná až v roku 2016.  Projekt Digitalizácia kultúrneho dedičstva VHÚ bol ukončený k 30.6.2015.

K 31.12.2015 bolo vyčerpaných 31 576,00 € čo predstavuje 100,00 % k upravenému rozpočtu.  

Záver: Cieľ podprogramu  bol splnený. 
Medzirezortný podprogram: 

0AU06 – ÚČASŤ CIVILNÝCH EXPERTOV NA AKTIVITÁCH KRÍZOVÉHO MANAŽMENTU MIMO  ÚZEMIA SR 

Program:  0AU Vysielanie  civilných  expertov  do aktivít krízového    manažmentu mimo územia SR 

Gestor programu 0AU: Ministerstvo zahraničných vecí SR

Účastník za podprogram 0AU06:  MO SR 

Koordinátor podprogramu 0AU06:  generálny riaditeľ sekcie obrannej politiky     
Schválené:   NR SR zákon č. 503/2011 Z.z. z 30.11.2011

Doba realizácie podprogramu:  časovo neohraničený

Výška pridelených FP   /    upravený rozpočet                 /     vyčerpané FP

            100 000,00 €     /              100 000,00 €               /        4 122,35 €

Zámer: 

Efektívna účasť civilných expertov MO SR na aktivitách krízového manažmentu mimo územia Slovenskej republiky.
Cieľ: 

Pripraviť a zabezpečiť vysielanie, udržateľnosť a rotácie civilných expertov MO SR na aktivitách krízového manažmentu mimo územia Slovenskej republiky. 

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Maximálny počet pripravených a následne vyslaných expertov
	Výstup
	Počet
	Plánovaná
	1-2
	2
	2

	
	
	
	Skutočná
	0
	0
	0


Vecné hodnotenie: 

V hodnotenom období MO SR nemalo v aktivitách krízového manažmentu mimo územia SR vyslaných žiadnych civilných expertov. Financie z tohto podprogramu boli použité na prípravu vojenského pozorovateľa do misie na Ukrajine.

K 31.12.2015 bolo vyčerpaných 4 122,35 € čo predstavuje 4,12 % k upravenému rozpočtu.  

Záver: Cieľ podprogramu  nebol splnený.
Medzirezortný podprogram 

0DB02 –  REALIZÁCIA II. ETAPY IMPLEMENTÁCIE MZP SZO (medzinárodných zdravotných predpisov Svetovej zdravotníckej organizácie) V SR – MO SR

Program: 0DB  Realizácia II. etapy implementácie medzinárodných zdravotných predpisov Svetovej zdravotníckej organizácie  v SR

Gestor programu 0DB: Ministerstvo zdravotníctva SR

Účastník za podprogram 0DB02:  MO SR 

Koordinátor  podprogramu 0DB02: R Úradu hlavného lekára Ružomberok     
Schválené:   UV SR č. 190/2013 

Doba realizácie podprogramu:  neohraničený

Výška pridelených FP   /    upravený rozpočet    /     vyčerpané FP

            2 150,00 €         /          2 150,00 €           /       0,00  €

Zámer:

Zabezpečenie materiálneho a prístrojového vybavenia zdravotníckeho personálu v pôsobnosti MO SR , ktorý bude určený na plnenie podporných úloh pri vzniku udalosti podliehajúcej MZP SZO na miestach vstupu.
Cieľ: 

Dosiahnuť pripravenosť určeného personálu rezortu obrany na vykonávanie súčinnosti pri riešení udalosti podliehajúcej MZP SZO na miestach vstupu.

Merateľný ukazovateľ:
	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Percento zabezpečenia materiálneho a prístrojového vybavenia 
	Výsledok
	   %
	Plánovaná
	-
	10
	80

	
	
	
	Skutočná
	-
	10
	10


Vecné hodnotenie: 

Na  základe uznesenia vlády č. 190 z 24. apríla 2013 Ministerstvo obrany vyčleňuje na realizáciu implementácie 2. etapy MZP SZO dvojčlenný zdravotnícky tím vybavený osobnými ochrannými prostriedkami stupňa ochrany BSL 4 a základnými prostriedkami na ošetrenie osôb v karanténe. Ďalej MO SR vyčleňuje trojčlenný diagnostický tím schopný rýchlej diagnostiky patogénnych agens. Existujúci diagnostický tím nedisponuje materiálnym vybavením na realizovanie vyšetrenia najnebezpečnejších patogénov zo skupiny BSL IV(Bio Safety Level IV podľa WHO), čo nie je na Slovensku schopná žiadna organizácia. Akvizícia mobilného kontajnerového mikrobiologického identifikačného laboratória bude realizovaná v roku 2016. 

K 31.12.2015 rozpočtové prostriedky neboli čerpané.  

Záver:

Cieľ podprogramu nebol splnený.
Medzirezortný podprogram

0D40K - SK PRES 2016 – MO SR


Program:  0D4 SK PRES 2016
Gestor programu 0D4: MZVaEZ SR
Účastník za podprogram 0D40K:  MO SR 

Koordinátor podprogramu 0D40K:  R KaŠTAT MO SR   
Schválené:  UV SR č. 392/2012 

Doba realizácie podprogramu:  neohraničený 

Celková výška pridelených FP   /    upravený rozpočet    /        vyčerpané FP
                          0,00 €*              /           150 649,00 €      /        145 448,99 €

*Rozpočtové prostriedky boli presunuté kapitole MO SR na základe rozpočtových opatrení MF SR. 

Zámer podprogramu: 

Vytvorenie predpokladov pre prípravu predsedníctva SR v Rade EÚ v druhom polroku 2016. 
Cieľ 1:

Zabezpečiť koncepčné, organizačné a administratívne úlohy spojené s prípravou a výkonom SK PRES EÚ 2016 v podmienkach MO SR a OS SR.  

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Zabezpečenie úloh  SK PRES 2016 v podmienkach MO SR a OS SR
	Výsledok
	logická
	Plánovaná
	áno
	áno
	áno

	
	
	
	Skutočná
	áno
	áno
	áno


Vecné hodnotenie:

MO SR participuje na príprave programových a koncepčných dokumentov SK PRES EÚ 2016 a priorít predsedníctva na národnej úrovni. V rámci uvedeného  zástupcovia rezortu vykonali zahraničné služobné cesty za účelom získania skúseností a informácií ohľadom prípravy a realizácie predsedníctva v Rade EÚ. V roku 2015 v  rámci zabezpečenia výdavkov na všetky aktivity súvisiace s SK PRES EÚ 2016 prebehli viaceré rokovania a aktívna komunikácia s MZVaEZ SR a zároveň bol pripravený návrh rozpočtového krytia výdavkov na rok 2016 spojených s SK PRES 2016. 

Záver: Cieľ 1 bol splnený.

Cieľ 2 

Budovať personálne kapacity - expertov - na prípravu a výkon SK PRES 2016 - na MO SR a stálej delegácii SR pri EU.

Merateľný ukazovateľ:

	Názov ukazovateľa
	Typ
	MJ
	Hodnota
	R-2
	R-1
	R

	
	
	
	
	2013
	2014
	2015

	Počet navýšených osôb na  MO SR zabezpečujúcich SK PRES 2016
	Výstup
	logická
	Plánovaná
	-
	4
	4

	
	
	
	Skutočná
	-
	4
	5


Vecné hodnotenie:

MO SR vytvorilo podmienky na obsadenie pracovných miest za účelom prípravy a realizácie SK PRES EÚ 2016. V rámci rezortu ministerstva obrany v ústredí došlo k posilneniu personálnych kapacít podľa naplánovaného harmonogramu – od 1.9.2015 došlo k navýšeniu o 1 zamestnanca na celkový počet 5.

Záver: Cieľ 2 bol splnený.

K 31.12.2015 bolo na podprogram vyčerpaných 145 448,99 € čo predstavuje  96,55 % k upravenému rozpočtu.  

Záver podprogramu:
Z 2 cieľov podprogramu boli 2 ciele splnené.

